CELEX: 32005L0072
Language: lt
Date: 1129852800000
Title: 2005 m. spalio 21 d. Komisijos direktyva 2005/72/EB, iš dalies keičianti Tarybos direktyvą 91/414/EEB, įtraukiant veikliąsias medžiagas chlorpirifosą, metilchlorpirifosą, mankocebą, manebą ir metiramą   (Tekstas svarbus EEE)

22.10.2005   
            
            
               LT
            
            
               Europos Sąjungos oficialusis leidinys
            
            
               L 279/63
            
         
      KOMISIJOS DIREKTYVA 2005/72/EB
   2005 m. spalio 21 d.
   iš dalies keičianti Tarybos direktyvą 91/414/EEB, įtraukiant veikliąsias medžiagas chlorpirifosą, metilchlorpirifosą, mankocebą, manebą ir metiramą
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką (1), ypač į jos 6 straipsnio 1 dalį,
   kadangi:
   
               (1)
            
            
               1992 m. gruodžio 11 d. Komisijos reglamentu (EEB) Nr. 3600/92, nustatančiu išsamias darbų programos, minėtos Tarybos direktyvos 91/414/EEB dėl augalų apsaugos produktų pateikimo į rinką 8 straipsnio 2 dalyje, pirmojo etapo įgyvendinimo taisykles (2), nustatomas augalų apsaugos produktų veikliųjų medžiagų, kurias reikia įvertinti, siekiant įtraukti į Direktyvos 91/414/EEB I priedą, sąrašas. Chlorpirifosas, metilchlorpirifosas, mankocebas, manebas ir metiramas yra šiame sąraše.
            
         
               (2)
            
            
               Šių veikliųjų medžiagų poveikis žmonių sveikatai ir aplinkai pranešėjų pasiūlytais naudojimo atvejais buvo įvertintas pagal Reglamente (EEB) Nr. 3600/92 išdėstytas nuostatas. 1994 m. balandžio 27 d. Komisijos reglamentu (EB) Nr. 933/94, nustatančiu augalų apsaugos produktų veikliąsias medžiagas ir skiriančiu ataskaitų rengėjas valstybes nares Komisijos reglamentui (EEB) Nr. 3600/92 įgyvendinti (3), buvo paskirtos valstybės narės įvertinimo ataskaitų rengėjos, kurios Komisijai pateikė atitinkamas įvertinimo ataskaitas ir rekomendacijas pagal Reglamento (EEB) Nr. 3600/92 7 straipsnio 1 dalies c punktą. Chlorpirifoso ir metilchlorpirifoso atveju valstybe nare įvertinimo ataskaitos rengėja buvo Ispanija, o visa reikiama informacija buvo pateikta 1997 m. rugsėjo 16 d. ir 1999 m. gegužės 7 d. Įvertinimo ataskaitos apie mankocebą, manebą ir metiramą rengėja buvo paskirta Italija, o visa reikiama informacija buvo pateikta 2000 m. spalio 3 d., 2000 m. lapkričio 29 d. ir 2000 m. rugpjūčio 22 d.
            
         
               (3)
            
            
               Šias įvertinimo ataskaitas valstybės narės ir Komisija persvarstė Maisto grandinės ir gyvūnų sveikatos nuolatiniame komitete. Svarstymai buvo baigti 2005 m. birželio 3 d. parengus Komisijos peržiūros ataskaitas apie chlorpirifosą, metilchlorpirifosą, mankocebą, manebą ir metiramą.
            
         
               (4)
            
            
               Svarstymuose dėl chlorpirifoso, metilchlorpirifoso, mankocebo, manebo ir metiramo neliko neišspręstų klausimų, kuriuos turėtų spręsti Augalų mokslinis komitetas arba to komiteto pareigas perėmusi Europos maisto saugos tarnyba (EFSA).
            
         
               (5)
            
            
               Po įvairiapusių tyrimų nustatyta, kad augalų apsaugos produktai, kurių sudėtyje yra chlorpirifoso, metilchlorpirifoso, mankocebo, manebo ir metiramo, gali būti laikomi iš esmės atitinkančiais Direktyvos 91/414/EEB 5 straipsnio 1 dalies a ir b punktuose nustatytus reikalavimus, visų pirma dėl naudojimo, kuris buvo išnagrinėtas ir išsamiai pateiktas Komisijos peržiūros ataskaitoje. Todėl šias veikliąsias medžiagas tikslinga įtraukti į I priedą siekiant užtikrinti, kad leidimai augalų apsaugos produktams, kurių sudėtyje yra šių veikliųjų medžiagų, visose valstybėse narėse būtų suteikiami vadovaujantis tos direktyvos nuostatomis.
            
         
               (6)
            
            
               Nepažeidžiant tos išvados, reikėtų gauti daugiau informacijos tam tikrais konkrečiais klausimais. Direktyvos 91/414/EEB 6 straipsnio 1 dalyje numatyta, kad įrašant medžiagą į I priedą gali būti taikomos tam tikros sąlygos. Todėl reikėtų pareikalauti tolesnių chlorpirifoso, metilchlorpirifoso, mankocebo, manebo ir metiramo tyrimų, siekiant įvertinti pavojų tam tikriems atsitiktinai paveiktiems organizmams, o manebo ir mankocebo atveju – taip pat tyrimų dėl toksiškumo poveikio vystymuisi, ir tokių tyrimų rezultatus turėtų pateikti pranešėjai.
            
         
               (7)
            
            
               Prieš įtraukiant veikliąją medžiagą į I priedą turėtų būti skirtas tinkamas laikotarpis, per kurį valstybės narės ir suinteresuotos šalys galėtų pasirengti laikytis dėl veikliosios medžiagos įtraukimo atsiradusių naujų reikalavimų.
            
         
               (8)
            
            
               Nepažeidžiant Direktyvoje 91/414/EEB apibrėžtų reikalavimų, įtraukus veikliąją medžiagą į I priedą, valstybėms narėms turėtų būti suteiktas šešių mėnesių laikotarpis nuo tos medžiagos įtraukimo, per kurį jos persvarstytų galiojančius augalų apsaugos produktų, kurių sudėtyje yra chlorpirifoso, metilchlorpirifoso, mankocebo, manebo ar metiramo, leidimus, siekdamos įsitikinti, kad laikomasi Direktyvoje 91/414/EEB, ypač jos 13 straipsnyje, nustatytų reikalavimų ir I priede išdėstytų atitinkamų sąlygų. Valstybės narės prireikus turėtų iš dalies keisti, pakeisti naujais arba panaikinti galiojančius leidimus pagal Direktyvos 91/414/EEB nuostatas. Nukrypstant nuo pirmiau minėto galutinio termino, reikėtų suteikti ilgesnį laikotarpį, per kurį pagal Direktyvoje 91/414/EEB nustatytus vienodus principus kiekvienu numatytu naudojimo atveju būtų pateikiamas ir įvertinamas visas III priede nurodytas kiekvieno augalų apsaugos produkto dokumentų rinkinys.
            
         
               (9)
            
            
               Patirtis, įgyta į Direktyvos 91/414/EEB I priedą įtraukiant veikliąsias medžiagas, įvertintas remiantis Reglamento (EEB) Nr. 3600/92 nuostatomis, rodo, kad gali kilti sunkumų interpretuojant galiojančių leidimų turėtojų pareigas, susijusias su galimybe naudotis duomenimis. Todėl siekiant išvengti tolesnių sunkumų, būtina aiškiau apibrėžti valstybių narių pareigas, visų pirma pareigą patikrinti, ar leidimo turėtojas gali naudotis tos direktyvos II priedo reikalavimus atitinkančiu dokumentų rinkiniu. Tačiau aiškiau apibrėžus esamas pareigas valstybėms narėms arba leidimų turėtojams neatsirastų naujų įsipareigojimų lyginant su iki šiol priimtomis I priedą iš dalies keičiančiomis direktyvomis.
            
         
               (10)
            
            
               Todėl Direktyvą 91/414/EEB reikėtų atitinkamai iš dalies pakeisti.
            
         
               (11)
            
            
               Šioje direktyvoje numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠIĄ DIREKTYVĄ:
   1 straipsnis
   Direktyvos 91/414/EEB I priedas iš dalies keičiamas pagal šios direktyvos priedą.
   2 straipsnis
   Valstybės narės priima ir paskelbia įstatymus ir kitus teisės aktus, kurie, įsigalioję ne vėliau kaip iki 2006 m. gruodžio 31 d., įgyvendina šią direktyvą. Jos nedelsdamos pateikia Komisijai tų nuostatų tekstus bei tų nuostatų ir šios direktyvos koreliacijos lentelę.
   Tuos teisės aktus jos taiko nuo 2007 m. sausio 1 d.
   Valstybės narės, tvirtindamos tas nuostatas, daro jose nuorodą į šią direktyvą, arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   3 straipsnis
   1.   Vadovaudamosi Direktyva 91/414/EEB, valstybės narės, jei būtina, iki 2006 m. gruodžio 31 d. iš dalies keičia arba panaikina galiojančius leidimus augalų apsaugos produktams, kurių sudėtyje yra veikliųjų medžiagų chlorpirifoso, metilchlorpirifoso, mankocebo, manebo ar metiramo. Iki tos dienos jos ypač tikrina, ar laikomasi tos direktyvos I priede nurodytų reikalavimų, susijusių su chlorpirifosu, metilchlorpirifosu, mankocebu, manebu ir metiramu, išskyrus su jais susijusius reikalavimus, apibrėžtus įrašų B dalyje, ir ar leidimo turėtojas turi arba gali naudotis visu dokumentų rinkiniu, atitinkančiu tos direktyvos II priedo reikalavimus, pagal 13 straipsnyje išdėstytas sąlygas.
   2.   Nukrypdamos nuo 1 dalies nuostatų, kiekvieną leistiną augalų apsaugos produktą, kurio sudėtyje chlorpirifosas, metilchlorpirifosas, mankocebas, manebas ar metiramas yra vienintelė veiklioji medžiaga arba viena iš keleto veikliųjų medžiagų, kurios visos įtrauktos į Direktyvos 91/414/EEB I priedą ne vėliau kaip iki 2006 m. birželio 30 d., valstybės narės iš naujo įvertina pagal Direktyvos 91/414/EEB VI priede numatytus vienodus principus, vadovaudamosi tos direktyvos III priedo nuostatas atitinkančiu dokumentų rinkiniu ir atsižvelgdamos į jos I priedo įrašo B dalyje apibrėžtus reikalavimus, atitinkamai susijusius su chlorpirifosu, metilchlorpirifosu, mankocebu, manebu ir metiramu. Remdamosi tuo vertinimu jos nustato, ar produktas atitinka Direktyvos 91/414/EEB 4 straipsnio 1 dalies b, c, d ir e punktuose išdėstytus reikalavimus.
   Tai nustačiusios, valstybės narės:
   
               a)
            
            
               jei būtina, ne vėliau kaip iki 2010 m. birželio 30 d. iš dalies pakeičia arba panaikina leidimą produktui, kurio sudėtyje chlorpirifosas, metilchlorpirifosas, mankocebas, manebas ar metiramas yra vienintelė veiklioji medžiaga, arba
            
         
               b)
            
            
               jei būtina, iš dalies keičia arba panaikina leidimą produktui, kurio sudėtyje chlorpirifosas, metilchlorpirifosas, mankocebas, manebas arba metiramas yra viena iš kelių veikliųjų medžiagų, ne vėliau kaip iki vėlesnės iš šių datų: 2010 m. birželio 30 d. arba iki nurodyto keitimo ar panaikinimo termino, numatyto atitinkamoje direktyvoje ar direktyvose, kuriomis atitinkama medžiaga ar medžiagos buvo įtrauktos į Direktyvos 91/414/EEB I priedą.
            
         4 straipsnis
   Ši direktyva įsigalioja 2006 m. liepos 1 d.
   5 straipsnis
   Ši direktyva skirta valstybėms narėms.
   
      Priimta Briuselyje, 2005 m. spalio 21 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 230, 1991 8 19, p. 1. Direktyva su paskutiniais pakeitimais, padarytais Europos Parlamento ir Tarybos reglamentu (EB) Nr. 396/2005 (OL L 70, 2005 3 16, p. 1).
   
      (2)  OL L 366, 1992 12 15, p. 10. Reglamentas su paskutiniais pakeitimais, padarytais Reglamentu (EB) Nr. 2266/2000 (OL L 259, 2000 10 13, p. 10).
   
      (3)  OL L 107, 1994 4 28, p. 8. Reglamentas su paskutiniais pakeitimais, padarytais Reglamentu (EB) Nr. 2230/95 (OL L 225, 1995 9 22, p. 1).
   
      PRIEDAS
      Direktyvos 91/414/EEB I priedo lentelės pabaigoje įrašoma:
      
         
                     Nr.
                  
                  
                     Bendrinis pavadinimas,
                     identifikavimo numeriai
                  
                  
                     IUPAC pavadinimas
                  
                  
                     Grynumas (1)
                     
                  
                  
                     Įsigaliojimas
                  
                  
                     Įtraukimo galiojimo pabaiga
                  
                  
                     Specialios nuostatos
                  
               
                     „112
                  
                  
                     Chlorpirifosas
                     CAS Nr.
                     2921-88-2
                     CIPAC Nr.
                     221
                  
                  
                     O,O-dietil-O-3,5,6-trichlor-2-piridilfosfortioatas
                  
                  
                     ≥ 970 g/kg
                     Manoma, kad gamybinė priemaiša O,O,O,O-tetraetilditiopirofosfatas (sulfotepas) gali būti toksiškas, ir nustatomas 3g/kg didžiausias leistinas jo kiekis.
                  
                  
                     2006 m. liepos 1 d.
                  
                  
                     2016 m. birželio 30 d.
                  
                  
                     A DALIS
                     Leidžiama naudoti tik kaip insekticidą.
                     B DALIS
                     Įgyvendinant VI priedo vienodus principus, atsižvelgiama į chlorpirifoso peržiūros ataskaitos išvadas, ypač į jos I ir II priedėlius, priimtus Maisto grandinės ir gyvūnų sveikatos nuolatiniame komitete 2005 m. birželio 3 d.
                     Valstybės narės privalo ypatingą dėmesį skirti paukščių, žinduolių, vandens organizmų, bičių ir atsitiktinai paveiktų nariuotakojų apsaugai bei užtikrinti, kad leidimo sąlygose prireikus būtų numatytos priemonės pavojui sumažinti, pavyzdžiui, apsaugos zonų kūrimas.
                     Valstybės narės paprašo pateikti papildomų tyrimų rezultatus, kurie patvirtintų pavojaus paukščiams ir žinduoliams įvertinimą. Jos užtikrina, kad pareiškėjai, kurių prašymu chlorpirifosas įrašytas į šį priedą, pateiktų Komisijai tokių tyrimų rezultatus per dvejus metus nuo šios direktyvos įsigaliojimo.
                  
               
                     113
                  
                  
                     Metilchlorpirifosas
                     CAS Nr.
                     5598-13-0
                     CIPAC Nr.
                     486
                  
                  
                     O,O-dimetil-O-3,5,6-trichlor-2-piridilfosfortioatas
                  
                  
                     ≥ 960 g/kg
                     Manoma, kad gamybinės priemaišos O,O,O,O-tetrametilditiopirofosfatas (sulfotempas) ir O,O,O-trimetil-O-(3,5,6-trichlor-2-piridinil) difosforditioatas (sulfotempo esteris) gali būti toksiški, ir kiekvienam iš jų nustatomas 5 g/kg didžiausias leistinas kiekis.
                  
                  
                     2006 m. liepos 1 d.
                  
                  
                     2016 m. birželio 30 d.
                  
                  
                     A DALIS
                     Leidžiama naudoti tik kaip insekticidą.
                     B DALIS
                     Įgyvendinant VI priedo vienodus principus, atsižvelgiama į metilchlorpirifoso peržiūros ataskaitos išvadas, ypač į jos I ir II priedėlius, priimtus Maisto grandinės ir gyvūnų sveikatos nuolatiniame komitete 2005 m. birželio 3 d.
                     Valstybės narės privalo ypatingą dėmesį skirti paukščių, žinduolių, vandens organizmų, bičių ir atsitiktinai paveiktų nariuotakojų apsaugai bei užtikrinti, kad leidimo sąlygose prireikus būtų numatytos priemonės pavojui sumažinti, pavyzdžiui, apsaugos zonų kūrimas.
                     Valstybės narės paprašo pateikti papildomų tyrimų rezultatus, kurie patvirtintų pavojaus paukščiams ir žinduoliams įvertinimą naudojimo lauke atveju. Jos užtikrina, kad pareiškėjai, kurių prašymu metilchlorpirifosas įrašytas į šį priedą, pateiktų Komisijai tokių tyrimų rezultatus per dvejus metus nuo šios direktyvos įsigaliojimo.
                  
               
                     114
                  
                  
                     Manebas
                     CAS Nr.
                     12427-38-2
                     CIPAC Nr.
                     61
                  
                  
                     Mangano etilenbis (ditiokarbamatas) (polimerinis)
                  
                  
                     ≥ 860 g/kg
                     Manoma, kad gamybinė priemaiša etilentiokarbamidas gali būti toksiškas, ir jo kiekis manebo sudėtyje neturi viršyti 0,5 %.
                  
                  
                     2006 m. liepos 1 d.
                  
                  
                     2016 m. birželio 30 d.
                  
                  
                     A DALIS
                     Leidžiama naudoti tik kaip fungicidą.
                     B DALIS
                     Įgyvendinant VI priedo vienodus principus, atsižvelgiama į manebo peržiūros ataskaitos išvadas, ypač į jos I ir II priedėlius, priimtus Maisto grandinės ir gyvūnų sveikatos nuolatiniame komitete 2005 m. birželio 3 d.
                     Valstybės narės turi skirti ypatingą dėmesį galimai požeminio vandens taršai, kai veiklioji medžiaga naudojama vietovėse, kurių dirvožemis yra lengvai pažeidžiamas ir (arba) kuriose vyrauja ekstremalios klimato sąlygos.
                     Valstybės narės ypatingą dėmesį turi skirti produktų likučiams maiste ir įvertinti su maistu suvartojamų likučių poveikį vartotojams.
                     Valstybės narės privalo ypatingą dėmesį skirti paukščių, žinduolių, vandens organizmų ir atsitiktinai paveiktų nariuotakojų apsaugai bei užtikrinti, kad leidimo sąlygose būtų numatytos priemonės pavojui sumažinti.
                     Valstybės narės paprašo pateikti papildomų tyrimų rezultatus, kurie patvirtintų pavojaus paukščiams ir žinduoliams įvertinimą ir toksiškumo poveikį jų vystymuisi.
                     Jos užtikrina, kad pareiškėjai, kurių prašymu manebas įrašytas į šį priedą, pateiktų Komisijai tokių tyrimų rezultatus per dvejus metus nuo šios direktyvos įsigaliojimo.
                  
               
                     115
                  
                  
                     Mankocebas
                     CAS Nr.
                     8018-01-7 (buvęs 8065-67-5)
                     CIPAC Nr.
                     34
                  
                  
                     Mangano etilenbis (ditiokarbamato) (polimerinis) kompleksas su cinko druska
                  
                  
                     ≥ 800 g/kg
                     Manoma, kad gamybinė priemaiša etilentiokarbamidas gali būti toksiškas, ir jo kiekis mankocebo sudėtyje neturi viršyti 0,5 %.
                  
                  
                     2006 m. liepos 1 d.
                  
                  
                     2016 m. birželio 30 d.
                  
                  
                     A DALIS
                     Leidžiama naudoti tik kaip fungicidą.
                     B DALIS
                     Įgyvendinant VI priedo vienodus principus, atsižvelgiama į mankocebo peržiūros ataskaitos išvadas, ypač į jos I ir II priedėlius, priimtus Maisto grandinės ir gyvūnų sveikatos nuolatiniame komitete 2005 m. birželio 3 d.
                     Valstybės narės turi skirti ypatingą dėmesį galimai požeminio vandens taršai, kai veiklioji medžiaga naudojama vietovėse, kurių dirvožemis yra lengvai pažeidžiamas ir (arba) kuriose vyrauja ekstremalios klimato sąlygos.
                     Valstybės narės ypatingą dėmesį turi skirti produktų likučiams maiste ir įvertinti su maistu suvartojamų likučių poveikį vartotojams.
                     Valstybės narės privalo ypatingą dėmesį skirti paukščių, žinduolių, vandens organizmų ir atsitiktinai paveiktų nariuotakojų apsaugai bei užtikrinti, kad leidimo sąlygose būtų numatytos priemonės pavojui sumažinti.
                     Valstybės narės paprašo pateikti papildomų tyrimų rezultatus, kurie patvirtintų pavojaus paukščiams ir žinduoliams įvertinimą ir toksiškumo poveikį jų vystymuisi.
                     Jos užtikrina, kad pareiškėjai, kurių prašymu mankocebas įrašytas į šį priedą, pateiktų Komisijai tokių tyrimų rezultatus per dvejus metus nuo šios direktyvos įsigaliojimo.
                  
               
                     116
                  
                  
                     Metiramas
                     CAS Nr.
                     9006-42-2
                     CIPAC Nr.
                     478
                  
                  
                     Cinko amino etilenbis(ditiokarbamatas) poli[etilenbis(tiuramdisulfidas)]
                  
                  
                     ≥ 840 g/kg
                     Manoma, kad gamybinė priemaiša etilentiokarbamidas gali būti toksiškas, ir jo kiekis metiramo sudėtyje neturi viršyti 0,5 %.
                  
                  
                     2006 m. liepos 1 d.
                  
                  
                     2016 m. birželio 30 d.
                  
                  
                     A DALIS
                     Leidžiama naudoti tik kaip fungicidą.
                     B DALIS
                     Įgyvendinant VI priedo vienodus principus, atsižvelgiama į metiramo peržiūros ataskaitos išvadas, ypač į jos I ir II priedėlius, priimtus Maisto grandinės ir gyvūnų sveikatos nuolatiniame komitete 2005 m. birželio 3 d.
                     Valstybės narės turi skirti ypatingą dėmesį galimai požeminio vandens taršai, kai veiklioji medžiaga naudojama vietovėse, kurių dirvožemis yra lengvai pažeidžiamas ir (arba) kuriose vyrauja ekstremalios klimato sąlygos.
                     Valstybės narės ypatingą dėmesį turi skirti produktų likučiams maiste ir įvertinti su maistu suvartojamų likučių poveikį vartotojams.
                     Valstybės narės privalo ypatingą dėmesį skirti paukščių, žinduolių, vandens organizmų ir atsitiktinai paveiktų nariuotakojų apsaugai bei užtikrinti, kad leidimo sąlygose būtų numatytos priemonės pavojui sumažinti.
                     Valstybės narės paprašo pateikti papildomų tyrimų rezultatus, kurie patvirtintų pavojaus paukščiams ir žinduoliams įvertinimą. Jos užtikrina, kad pareiškėjai, kurių prašymu metiramas įrašytas į šį priedą, pateiktų Komisijai tokių tyrimų rezultatus per dvejus metus nuo šios direktyvos įsigaliojimo.“
                  
               
      
         (1)  Išsamesnė informacija apie veikliosios medžiagos tapatumą ir specifikaciją pateikiama peržiūros ataskaitoje.